**РЕШЕНИЕ № ПВ – 174 – ПР/2016 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становища от РЗИ Пловдив и БД ИБР Пловдив

 **Р Е Ш И Х**

**да не се извършва** оценка на въздействието върху околната среда за

**инвестиционно предложение**: **„Изграждане на тръбен кладенец за захранване на система за капково напояване“,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение:** в поземлени имоти № 73242.243.68, 73242.243.31, 73242.243.56, 73242.243.47, 73242.243.46, 73242.243.45, 73242.243.13, 73242.243.55, 73242.243.67 и 73242.243.57, землище на с.Труд, общ.Марица, обл.Пловдив.

Възложител: ЗП Г. Добрев

**Характеристика на инвестиционното предложение:**

Инвестиционното предложение предвижда изграждане на един брой сондажен кладенец (СК) за водовземане от подземни води, проектиране и изпълнение на система за капково напояване на овощна градина череши.

Сондажният кладенец ще се ситуира в границите на имот № 73242.243.68, с.Труд, общ.Марица. Необходимото проектно годишно водно количество за напояване на трайните насаждения е 12 615 m3/годишно, с проектна дълбочина на тръбния кладенец до 22м.

Сондирането на проектния тръбен кладенец ще се извърши със сондажна апаратура УРБ-3А3, с права циркулация на промивката. В интервала от 0,00 до 22,00 m ще бъде спусната колона от PVC тръби и филтри с диаметър - Ø160. Филтърната част на колоната ще бъде разположена срещу преминатите водоносни интервали. В задтръбното пространство на експлоатационната колоната ще бъде направена обсипка от промит речен чакъл.

Напоителната система ще включва: водоизточник – тръбеният кладенец и тръбна мрежа-главен разпределителен тръбопровод и капков тръбопровод. Изграждането на системата ще е с подземна транспортна и разпределителна мрежа и надземни поливни крила за овощните насаждения.

Инвестиционното предложение /ИП/ попада в обхвата на т.1, буква „в“ и т. 2, буква “г“ и от Приложение № 2 на ЗООС и чл.2, ал.1, т. 1 от Наредбата за ОС.

Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

Имотите, в които се предвижда да се реализира инвестиционното предложение **не попадат** в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвидения за реализиране план е разположена защитена зона BG0002016 “Рибарници Пловдив”, за опазване на дивата фауна, обявена със Заповед №РД-81/03.02.2009 г. (ДВ бр.14/2009 г.).

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл. 31 ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба на инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони.

**мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

● Инвестиционното предложение предвижда водоснабдяване чрез изграждане на водовземно съоръжение с дълбочина до 22 м, попадащо в рамките на подземно водно тяло: BG3G000000Q013 "Порови води в Кватернер - Горнотракийски низина".

● Предвидените изкопни дейности за изграждане на тръбния кладенец, както и полагане на съоръженията за изграждане на цялостната система за капково напояване ще бъдат ограничени върху разглежданите имоти.

* Изграждането на тръбния кладенец и монтирането на системата за капково напояване ще осигури ефективно отглеждане на насажденията с минимален разход на вода.
* Посредством дейността ще бъде намалено негативното въздействие на тенденциите за продължително засушаване през лятото, с което ще се повиши количеството и качеството на произвежданата продукция. При изграждането на кладенеца и системата за капково напояване не се очаква замърсяване или дискомфорт на компонентите на околната среда.
* Не се налага промяна на съществуващата или изграждане на нова пътна инфраструктура.
* Предвиденият тръбен кладенец ще бъде изграден след получаване на разрешително за ползване на воден обект с изграждане на водовземно съоръжение за подземни води от БД ИБР Пловдив.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* С писмо изх. № КД-04-518/31.10.2016г. БД ИБР Пловдив е дала заключение за допустимост на инвестиционното предложение от гледна точка на Плана за управление на речните басейни на Източнобеломорски район и постигане целите на околната среда. Степента на въздействие от реализацията на инвестиционното предложение върху водите и водните екосистеми е преценена като незначителна.
* В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.

 **III. Способността за асимилация на екосистемата в естествената околна среда**:

● Инвестиционното предложение ще бъде реализирано извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0002016 “Рибарници Пловдив”.

● Предвидените с ИП дейности ще се реализират в границите на поземлени имоти с №№ 73242.243.31, 73242.243.68, 73242.243.56, 73242.243.47, 73242.243.46, 73242.243.45, 73242.243.13, 73242.243.55, 73242.243.67, 73242.243.57 местност **„**Керметлика**“,** в землището на с. Труд, общ. Марица, обл. Пловдив. Поради отдалечеността на имотите от защитената зона, няма вероятност реализацията на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.

● Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

 **IV. Характеристика на потенциалните въздействия- териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие, в резултат на изграждането и експлоатацията на тръбния кладенец и системата за капково напояване е ограничен и локален в рамките на разглежданите имоти.
* Не се очаква отрицателно въздействие върху подземните води, технологията на сондиране не предполага замърсяване на подземните води по време на изграждането на тръбния кладенец. Вероятноста от поява на въздействие върху компонентите на околната среда от дейностите по изпълнение на проекта се определя като минимална.
* По време на експлоатацията на инвестиционното предложение не се очаква отрицателно въздействие върху хората и респективно върху тяхното здраве, също така и върху компонентите на околната среда - атмосферния въздух, водите, почвите, земните недра, флората и фауната.
* С писмо изх. № 8065/15.12.2016г. РЗИ-Пловдиве определила, че не се очаква възникване на здравен риск при реализация на инвестиционното намерение.
* Реализацията на предложението не предполага трансгранично въздействие.

 **V. Обществен интерес към предложението за строителство, дейности или технологии :**

В изпълнение на изискванията на чл. 6, ал. 9 и ал. 10 от Наредбата за ОВОС е осигурен обществен достъп до изготвената информация по Приложение 2 от Възложителя и е представено копие от документацията на Община Марица и Кметство с.Труд. Община Марица и Кметство с.Труд са информирали РИОСВ- Пловдив, за липса на постъпили възражения относно инвестиционното предложение.

Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**Доц. Стефан Шилев 27.12.2016г.**

*Директор на РИОСВ - Пловдив*